Publication: Magyar Közlöny
Issue: MK-2006-118 (Year: 2006, Number: 118)
Era: 2004-2010
Section: feltételeiről szóló 6/1990. (IV. 12.) KöHÉM rendelet (a továbbiakban: MR.) B. Függelékének
Paragraph Index: 1446

4. Az MR. B. Függelék B/1. mellékletének II. Rész 4.1.1.1. és 4.1.1.2. pontja helyébe a következő rendelkezés lép: „4.1.1.1. A fékberendezések esetén előírt hatásosságot a féktávolság és/vagy a legnagyobb átlagos lassulás alapján kell megadni. A fékberendezés hatásosságát a vizsgálat során a jármű kezdeti sebességéhez tartozó féktávolság mérésével és/vagy a legnagyobb átlagos lassulás mérésével kell meghatározni. 4.1.1.2. A féktávolság az a távolág, amelyet a jármű attól a pillanattól tesz meg, amikor a vezető működésbe hozza a fékberendezés vezérlését, addig a pillanatig, amikor a jármű megáll; a jármű v1 kezdeti sebessége az a sebesség, amellyel a jármű akkor halad, amikor a vezető működésbe hozza a fékberendezés vezérlését; a kezdeti sebesség nem lehet kisebb a kérdéses vizsgálatra előírt sebesség 98 százalékánál. A dm legnagyobb átlagos lassulást a vb és ve közötti távolságon mért átlagos lassulásként kell kiszámítani a következő összefüggésből: ( ) / , s m s s v v d b e e b m − − = ahol: dm a legnagyobb átlagos lassulás; v1 a fent meghatározott sebesség; vb a 0,8 v1 járműsebesség km/h-ban; ve a 0,1 v1 járműsebesség km/h-ban; sb a v1 és a vb sebességérték között megtett távolság méterben; se a v1 és a ve sebességérték között megtett távolság méterben. A sebességet és a távolságot olyan műszerekkel kell meghatározni, amelyek pontossága a vizsgálatra előírt sebesség mellett ±1%. A dm lassulás a sebesség és a távolság mérése helyett másképpen is meghatározható; ilyenkor a dm érték pontosságának ±3%-nak kell lennie. 4.1.1.3. A jármű típus-jóváhagyáshoz az alábbi feltételek mellett végzett közúti vizsgálatokkal kell mérni a fékteljesítményt.”

Source: https://magyarkozlony.hu/hivatalos-lapok/37bfd73cf531f8db8b9e7bf4cf626cfcdb8e37cb/dokumentumok/6106b4219d16aadf1c68eee84ef5b3f3eb47627d/letoltes